钦定古今图书集成/明伦汇编/官常典/第719卷 > 李元通
## 钦定古今图书集成/明伦汇编/官常典/第719卷 > 李元通

按《唐书王行敏传》，黑闼之乱，死事者又有李元通，蓝
田人，为隋鹰扬郎将。高祖入关，率所部自归，拜定州
总管。为黑闼所破，爱其才，欲以为将。元通曰：“吾当守
节以报，乌能降志贼邪？”不听，囚之。故吏有饷欲馈者，
元通曰：“诸君见哀，吾能一醉。”遂纵饮，谓守者曰：“吾能
剑舞，可借刀。”守士与之，曲终，仰天太息曰：“大丈夫抚
方面，不能保所守，尚何视息邪！”乃溃腹死。帝为流涕。
擢其子伏护大将军。